b'\n_START_ARTICLE_\nSamuli Poutanen\n_START_PARAGRAPH_\nSamuli Poutanen (s. 1981) on suomalainen balettitanssija. H\xc3\xa4n on Suomen Kansallisbaletin t\xc3\xa4htitanssija._NEWLINE_Poutasen is\xc3\xa4 soitti viulua Suomen Kansallisoopperan orkesterissa ja h\xc3\xa4n suostutteli Samulin Suomen Kansallisoopperan balettioppilaitokseen, jossa t\xc3\xa4m\xc3\xa4 opiskeli vuosina 1989-2000. H\xc3\xa4net kiinnitettiin Suomen Kansallisbalettiin syksyll\xc3\xa4 2001. Puotanen on tanssinut lukuisten klassikkobalettien p\xc3\xa4\xc3\xa4osat sek\xc3\xa4 lukuisissa nykytanssiteoksissa._NEWLINE_Poutanen palkittiin Suomen Kulttuurirahaston Edvard Fazer -palkinnolla huhtikuussa 2014. Palkintolautakunnan perustelujen mukaan Poutanen on vuosien aikana luonut pitk\xc3\xa4n uran ty\xc3\xb6h\xc3\xb6ns\xc3\xa4 huolellisesti ja vakavasti paneutuvana tanssijana. Poutasen vahvuuksia ovat h\xc3\xa4nen monipuolisuutensa ja huomattava muuntautumiskykyns\xc3\xa4 niin klassisissa baleteissa kuin nykytanssiteoksissa, joissa h\xc3\xa4n on hurmannut niin yleis\xc3\xb6n kuin kriitikotkin. Poutanen on ty\xc3\xb6ntekij\xc3\xa4n\xc3\xa4 eritt\xc3\xa4in vastuuntuntoinen ja joustava sek\xc3\xa4 ty\xc3\xb6toverina aina valmis tukemaan kollegoitaan.'